Tone Jørstad

Tone Jørstad (født 1946) er tidligere direktør ved Falstadsenteret og tidligere medlem av Den Norske Nobelkomite. 

Bakgrunn og utdanning
Tone Jørstad er cand.philol. fra Universitetet i Bergen (1997) med hovedfag i medievitenskap og har også lærerutdanning fra Stavanger lærerskole (1968), ettårig grunnkurs i idrett ved Norges idrettshøgskole (1969) og utdanning i forming fra  Statens lærerskole i forming (Notodden) (1975). Hun har 20 års erfaring fra grunnopplæring, folkehøgskole, høgskoler og universitet. I 1989–99 var Tone Jørstad kultursjef i Levanger kommune (fra 1992 kultur- og miljøsjef). Hun ble i 1999 ansvarlig prosjektleder for etableringen av Falstadsenteret og var direktør i Stiftelsen Falstadsenteret i perioden 2000–2016. Tone Jørstad var innvalgt som 1. varamedlem i Den Norske Nobelkomite i perioden 2015–2017. Fra 20. februar 2017 og ut året fungerte hun som fast medlem i komiteen.

Som direktør ved Falstadsenteret var hun administrativt ansvarlig for forskningsprosjektet «Krigsgraver søker navn» (2009–2011) på oppdrag av Krigsgravtjenesten, og for utstillingen «Sovjetiske krigsfanger i Norge 1941–1945», åpnet på Forsvarsmuseet av Russlands president Dmitrij Medvedev i 2010. Jørstad har deltatt i nasjonale og internasjonale nettverk knyttet til temaene holocaust, historieformidling og menneskerettigheter. Hun var leder av styringsgruppen for forskningsprosjektet «Painful Heritage» (2009–2011), et internasjonalt orientert forskningsprosjekt i samarbeid med NTNU Vitenskapsmuseet, finansiert av Norges forskningsråd. Hun har også deltatt i andre internasjonale forskningsprosjekter, som «ReCall – European Conflict Archeological Landscape reappropiation» i samarbeid med NTNU, Aalborg Universitet, Newcastle University og Politecnico di Milano (2011–2014)

Jørstad ble i 2018 tildelt Kongens fortjenstmedalje.Tildelinger - Tone Jørstad - kongehuset.no

Hun er bosatt i Skogn i Levanger kommune og er gift med professor og TV-produsent Sverre Gustav Krüger (f. 1945).

Styreverv og utvalgsarbeid
 2003–2008: Styremedlem Norsk Skogmuseum.
 2009–2011: Styremedlem i NTNU Vitenskapsmuseet.
 2010–2016: Medlem norsk delegasjon i International Holocaust Remembrance Alliance (IHRA).
 2012–2014: Varamedlem/styremedlem i styret for Høgskolen i Nord-Trøndelag.
 2013–2014: Medlem i prosjektgruppen for etableringen av 22. juli-minnested i Trondheim.
 2013–2017: Styremedlem i fakultetsstyret for Det humanistiske fakultet på NTNU.
 2015–2017: Varamedlem (fra 2017 fast medlem) av Den norske Nobelkomite.

 Referanser 

Kategori:Norske direktører
Kategori:Norske pedagoger
Kategori:Nobelkomiteens medlemmer og varamedlemmer
Kategori:Personer fra Sauda kommune